Kaprimulgedoj

Kaprimulgedoj estas mezgrandaj noktulaj birdoj kiuj posedas longajn flugilojn, mallongajn krurojn kaj mallongajn kaj larĝajn bekojn kaj kiuj kutime nestas surgrunde. Krom la termino kaprimulgoj, por tiu familio oni uzas ankaŭ aliajn nomojn kiel almozuloj (ĉar la kanto ŝajnas petoploro) aŭ noktofalkoj (pro ĝia nokta ĉasado), kio estas uzata ĉefe por amerikaj kaprimulgedoj. Kaprimulgedoj estas nomataj laŭ tradicia miskredaĵo, ke ili kapablas suĉi lakton el kaprinoj. Tiu miskredaĵo rilatas amerikan legendon (eble de eŭropa deveno) pri mitologia monstro, por kio oni uzas la samajn vortojn kiel por tiuj birdoj, nome en angla goatsucker kaj en hispana chupacabras (ambaŭlingve kaprinsuĉisto). Vidu artikolon Chupacabras.

 Karakteroj 
La ĉefaj trajtoj de la membroj de la familio de Kaprimulgedoj estas jenaj:
 Insektomanĝantoj de mallongaj kruroj, longa vosto kaj aspekto de cirkuo, kun grandaj okuloj kaj malgranda beko kun granda buŝaperturo.
 Kamufla plumaro, griza, bruna, ruĝeca kaj nigra, ofte kun blankaj makuloj en kapo, flugiloj kaj vosto, pli rimarkinde en maskloj.
 Ili estas aktivaj ĉefe krepuske.
 La nesto estas nur malprofunda fendo gratita engrunde.
 Ili kutimas demeti unu aŭ du ovojn, blankajn aŭ helbrunajn, ĝenerale makulecaj, kamuflaj, trajto tre utila pro la metodo reproduktiĝi.
 Kovado daŭras el 17 al 20 tagojn kaj la idoj restas neste dum 20 pliaj tagoj, pli malpli.

Oni priskribis 89 speciojn de la familio Kaprimulgedoj, ene de kiu troviĝas 57 specioj de la genro Caprimulgus, 7 de la genro Eurostopodus kaj 6 de la genro Chordeiles.

 Kutimoj 
Kaprimulgedoj troviĝas ĉie tutmonde. Ili aktivas vespere (ĉefe je la sunsubiro), nokto aŭ frumateno. Ili manĝas tineojn kaj aliajn grandajn insektojn.

Kaprimulgedoj demetas unu aŭ du makulhavajn ovojn rekte surgrunde. Kvankam oni diras, ke tiuj birdoj kapablas kaze de danĝero translokigi siajn ovojn aŭ eĉ idojn en la buŝo, tio ne povis esti konfirmita de specifa pristudo.Jackson, H.D. (2007) " A review of the evidence for the translocation of eggs and young by nightjars (Caprimulgidae)" Ostrich - Journal of African Ornithology, 78 (3) 561-572Jackson, H.D. (1985) "Commentary and Observations on the Alleged Transportation of Eggs and Young by Caprimulgids". Wilson Bulletin 97 (3) 381-385  

 Kamuflo 
Ili havas etajn krurojn (neutilaj por marŝado) kaj longajn flugilojn (kiuj permesas akrobatan flugadon). La milda plumaro estas kamufla; tiel ili ŝajnas arboŝelo aŭ parto el la seka foliaro. Kelkaj specioj kuŝas ne tra la branĉoj de la arboj, kiel la plej parto de la birdoj, sed laŭlonge. Tiel ili nevideblas dumtage ĉar aspektas kvazaŭ sekaj branĉoj. Tamen tiu preskaŭ perfekta kamuflado paradokse endanĝerigas kaprimulgojn, ĉar ili laŭinstinkte kiam estas for de ĝia kamufla medio, ekzemple sur ŝoseoj sentas, ke neniu vidas ĝin kaj tiel nenial estas en danĝero. Je ĝia preferata sunsubira horo ĝiaj brilaj okuloj estas videblaj el centoj da metroj kontraŭ la aŭto-lumoj, la ŝoforo povas haltigi la aŭton eĉ je unu metro de la birdo kaj ĝi ne forflugos kvazaŭ neniu povas vidi ĝin. Se oni malfermas la pordoj aŭ oni daŭrigas la vojon ĝi forflugos laŭ ĝia moro. Tamen la plej granda parto de la ŝoforoj ne haltas la aŭtojn kaj multaj birdoj pereas pro ilia fido je kamuflo sen scii, ke ebenega unukolora ŝoseo ne samas al ĝia multkolora bruna medio.

 Ordigo 
Tradicie tiu kaprimulgeda familio estis dividataj en du subfamilioj: Kordeiledoj, amerikaj Noktofalkoj, kun 9 specioj kaj Kaprimulgoj kun pli ol 70 tutmondaj specioj. Ambaŭ subfamilioj similas, sed kaprimulgoj havas ĉebuŝajn harecplumetojn, pli longajn bekojn kaj pli mildan plumaron. Malgraŭ la diferencoj inter tiuj du subfamilioj, la lastaj studoj pri DNA pruvis, ke estas pli gravaj diferencoj inter ordinaraj kaprimulgoj kaj orelkaprimulgoj kiuj formus novan familion Eŭrostopodedoj.

La ordinara falenoptilo aŭ almozulo (Phalaenoptilus nuttallii) estas la ununura birdo kiu suferas ian vintro-dormon, ĉar mallertiĝas kaj malvarmiĝas dum semajnoj aŭ monatoj.Lane JE, Brigham RM, Swanson DL. (2004) "Daily torpor in free-ranging whip-poor-wills (Caprimulgus vociferus)." Physiological and Biochemical Zoology 77 (2):297-304

Genroj
La familio enhavas jenajn 22 genrojn. AviList Core Team (2025). "AviList: The Global Avian Checklist, v2025". doi:10.2173/avilist.v2025. Alirita la 10an de Novembro 2025. 
 Eurostopodus (7 specioj)
 Lyncornis (2 specioj)
 Gactornis – Koluma kaprimulgo
 Lurocalis (2 specioj)
 Nyctiprogne (2 specioj)
 Nyctipolus (2 specioj)
 Nyctidromus (2 specioj)
 Tepuiornis – Roraima kaprimulgo
 Uropsalis (2 specioj)
 Quechuavis- Kaprimulgo de Tschudi aŭ Ĉudia
 Setopagis (3 specioj)
 Systellura – Bendoflugila kaprimulgo
 Eleothreptus (2 specioj)
 Antiurus – Makulvosta kaprimulgo
 Hydropsalis (4 specioj)
 Siphonorhis (2 specioj)
 Nyctiphrynus (4 specioj)
 Phalaenoptilus – Falenoptilo
 Antrostomus (12 specioj)
 Chordeiles (6 specioj; inklude Podager, inklude Amerika kaprimulgo)
 Veles – Bruna kaprimulgo
 Caprimulgus (39 specioj, inklude la eŭropan kaprimulgon)

 Eksterordinara kazo 
Multo el la problemoj ordigi kaprimulgojn devenas de la trokvanto da specioj, la malfacileco vidi ilin, se kamuflitaj, kaj la tutmonda disiĝo tra tutmondaj tropikaj zonoj.

Eksterordinara kazo estas tiu de la Neĉisara kaprimulgo (Caprimulgus solala), neniam vidita antaŭ la fino de la 20-a jarcento kaj nomita neĉisara ĉar oni trovis en tiu Etiopia regiono en la antaŭa parto de kamiono nur unu ties flugilon. La posta analizado de tiu flugilo pruvis, ke tiu kaprimulgo estas pli longa je kelkaj cm ol la aliaj kaprimulgoj. Kvankam relative ofte aperas novaj birdaj specioj (46 dum la 1980-aj jaroj laŭ BirdLife International [Porbirda internacia asocio]) tute malofte oni povas trovi novan birdan speciojn per nur unu flugilo. En la 1930-aj jaroj oni priskribis la kongan pavon nur per kelkaj plumoj trovitaj kiel ornamo en ĉasista ĉapelo.

 Iama ordigo en subfamilioj 
dekstra|eta|250px|Eŭropa kaprimulgo

 Subfamilio Chordeilinae (noktofalkoj)
 Genro Nyctiprogne
 Strivosta noktofalko, Nyctiprogne leucopyga
 Senstrivosta noktofalko, Nyctiprogne vielliardi  Atlantikaj sekaj arbaroj 
 Genro Podager - Nakunda noktofalko, Podager nacunda
 Genro Lurocalis
 Ruĝventra noktofalko, Lurocalis rufiventris
 Mallongvosta noktofalko, Lurocalis semitorquatus
 Genro Chordeiles
 Malgranda noktofalko, Chordeiles pusillus
 Sablokolora noktofalko, Chordeiles rupestris
 Ordinara noktofalko aŭ Amerika kaprimulgo, Chordeiles minor
 Eta noktofalko, Chordeiles acutipennis
 Antila noktofalko, Chordeiles gundlachii

 Subfamilio Caprimulginae (tipaj kaprimulgoj)
 Genro Nyctidromus - Paŭrako
 Genro Phalaenoptilus – Falenoptilo, almozulo
 Genro Siphonorhis
 Jamajka paŭrako, Siphonorhis americana - formortinta (malfrua 19-a jarcento); onidiroj de survivo
 Eta paŭrako, Siphonorhis brewsteri
 Kuba paŭrako, Siphonorhis daiquiri - formortinta (Malfrua Kvaternaro); onidiroj de survivo
 Genro Nyctiphrynus
 Meksika kaprimulgo, Nyctiphrynus mcleodii
 Ocela kaprimulgo, Nyctiphrynus ocellatus
 Jukatana kaprimulgo, Nyctiphrynus yucatanicus
 Genro Caprimulgus (ĉirkaŭ 50-60 specioj de kaprimulgoj)
 Genro Macrodipteryx (longflugilaj kaprimulgoj)
 Longflugila kaprimulgo, Macrodipteryx longipennis
 Longpluma kaprimulgo, Macrodipteryx vexillarius
 Genro Hydropsalis
 Tondilvosta kaprimulgo, Hydropsalis brasiliana
 Ŝtuparvosta kaprimulgo, Hydropsalis climacocerca
 Genro Uropsalis
 Lirvosta kaprimulgo, Uropsalis lyra
 Forkovosta kaprimulgo, Uropsalis segmentata
 Genro Macropsalis
 Longegvosta kaprimulgo, Macropsalis creagra
 Genro Eleothreptus
 Falĉilflugila kaprimulgo, Eleothreptus anomalus
 Blankflugila kaprimulgo, Eleothreptus candicans

 Notoj 

 Eksteraj ligiloj 

 Interreta Birdokolekto: Filmoj de noktofalko. 2006-DEC-02.
 sonoj de kaprimulgoj ĉe xeno-canto.org

Kategorio:Birdoj
Kategorio:Kaprimulgoformaj